ગુજરાત રાજ્યસભાની ચૂંટણીને લઇને વિવાદ પૂર્ણ થવાનું નામ જ નથી લેતા. આ જ મામલે સુપ્રીમ કોર્ટે આજે ગુજરાત રાજ્યસભાની ચૂંટણીમાં નોટાનો ઉપયોગ ન કરવાની કોંગ્રેસની અરજીને ફગાવી છે. ઉલ્લેખનીય છે કે ચૂંટણીપંચે આ ચૂંટણીમાં મતદાતાઓને નોટાનો વિકલ્પ આપ્યો છે. નોટાનો મતલબ થાય છે ઉપરોક્ત કોઇ પણ નહીં એટલે કે નન ઓફ ધ અબાઉ. જે હેઠળ મતદાતા ભાગ લેનાર તમામ ઉમેદવારોમાંથી કોઇને પણ ન ચૂંટવાનો વિશેષ અધિકારી વ્યક્ત કરી શકે છે. જે અંગે ચૂંટણી પક્ષે જાહેરાત કરતા કોંગ્રેસે તેનો વિરોધ દર્શાવ્યો હતો. જો કે આજે સુપ્રીમ કોર્ટે પણ આ અરજી ફગાવી દેતા કોંગ્રેસની હાલત કફોડી થઇ છે.